ಕೋಟಿಗೊಬ್ಬ-3 ಸಿನಿಮಾದ ಗಾಸಿಪ್ – ನಿರ್ಮಾಪಕ ಸೂರಪ್ಪ ಬಾಬು ಗರಂ

ಬೆಂಗಳೂರು: ಸ್ಯಾಂಡಲ್‍ವುಡ್ ನಟ ಅಭಿನಯ ಚಕ್ರವರ್ತಿ ಕಿಚ್ಚ ಸುದೀಪ್ ನಟಿಸಿರುವ ದಿ ಮೋಸ್ಟ್ ಎಕ್ಸ್‍ಪೆಕ್ಟೆಡ್ ಸಿನಿಮಾ ಕೋಟಿಗೊಬ್ಬ-3 ಆನ್‍ಲೈನ್‍ನಲ್ಲಿ ಬಿಡುಗಡೆಗೊಳ್ಳದೆ ಎಂಬ ಸುದ್ದಿ ಹಲವು ದಿನಗಳಿಂದ ಗಾಂಧಿನಗರದಲ್ಲಿ ಹರಿದಾಡುತ್ತಿತ್ತು. ಇದೀಗ ಈ ಗಾಸಿಪ್‍ಗೆ ಚಿತ್ರ ನಿರ್ಮಾಪಕ ಸೂರಪ್ಪ ಬಾಬು ಸ್ಪಷ್ಟನೆ ನೀಡುವ ಮೂಲಕ ತೆರೆ ಎಳೆದಿದ್ದಾರೆ.

ಕೊರೊನಾದಿಂದ ಇತ್ತೀಚೆಗೆ ಬಾಲಿವುಡ್ ನಟ ಸಲ್ಮಾನ್ ಖಾನ್ ಅಭಿನಯದ ರಾಧೆ, ಯುವರ್ ಮೋಸ್ಟ್ ವಾಂಟೆಡ್ ಭಾಯ್ ಚಿತ್ರಗಳು ಆನ್‍ಲೈನ್‍ನಲ್ಲಿ ತೆರೆಕಂಡಿತು. ಅದೇ ರೀತಿ ಕಿಚ್ಚ ಸುದೀಪ್ ಅಭಿನಯಿಸಿರುವ ಕೋಟಿಗೊಬ್ಬ-3 ಸಿನಿಮಾಕ್ಕೆ ಒಟಿಟಿ ಕಂಪನಿಯಿಂದ 35 ಕೋಟಿ ರೂ. ಆಫರ್ ಬಂದಿದೆ ಎಂಬ ಸುದ್ದಿಯೊಂದು ಎಲ್ಲೆಡೆ ಹರಿದಾಡುತ್ತಿತ್ತು. ಆದರೆ ಈ ಬಗ್ಗೆ ನಿರ್ಮಾಪಕ ಸೂರಪ್ಪ ಬಾಬುರವರು, ನಮ್ಮ ಸಿನಿಮಾ ಥಿಯೇಟರ್‍ನಲ್ಲಿ 100 ಕೋಟಿ ರೂ. ಗಳಿಸುವ ಸಾಮಾಥ್ರ್ಯ ಹೊಂದಿರುವಾಗ ಓಟಿಟಿಯಲ್ಲಿ 35 ಕೋಟಿ ರೂ.ಗೆ ಬಿಡುಗಡೆಗೊಳಿಸಲು ಸಾಧ್ಯವಿಲ್ಲ ಎಂದು ಖಡಕ್ ಆಗಿ ಹೇಳಿದ್ದಾರೆ.

ಓಟಿಟಿಯೊಂದು ಕೋಟಿಗೊಬ್ಬ-3 ಸಿನಿಮಾವನ್ನು ತಮಗೆ ಕೊಡುವಂತೆ ನಿರ್ಮಾಪಕರನ್ನು ಸಂಪರ್ಕಿಸಿ 35 ಕೋಟಿ ಆಫರ್ ಕೊಟ್ಟಿದೆ ಎಂದು ಹೇಳಲಾಗುತ್ತಿತ್ತು. ಆದರೆ ನಿರ್ಮಾಪಕ ಸೂರಪ್ಪ ಬಾಬುರವರು ನಮ್ಮ ಸಿನಿಮಾ ಥಿಯೇಟರ್‍ನಲ್ಲಿ ನೂರು ಕೋಟಿ ಗಳಿಸುತ್ತದೆ. ಹೀಗಿರುವಾಗ 35 ಕೋಟಿಗೆ ಓಟಿಟಿಗೆ ನಾವ್ಯಾಕೆ ಕೊಡೋಣ ಎಂದು ಗರಂ ಆಗಿದ್ದಾರೆ.

ಕೋಟಿಗೊಬ್ಬ-3 ಸಿನಿಮಾಕ್ಕೆ ಕಾಲಿವುಡ್ ನಿರ್ದೇಶಕ ಶಿವ ಕಾರ್ತಿಕ್ ಆ್ಯಕ್ಷನ್ ಕಟ್ ಹೇಳುತ್ತಿದ್ದು, ಮಲೆಯಾಳಂ ನಟಿ ಮಡೋನಾ ಸೆಬಾಸ್ಟಿಯನ್ ಸುದೀಪ್‍ಗೆ ಜೋಡಿಯಾಗಿ ಮಿಂಚಿದ್ದಾರೆ.